Clinton Romesha

Clinton Lovar «Clint» Romesha (født i august 1981 i Lake City i California)  er en tidligere stabssersjant i United States Army. Han mottok Medal of Honor for sine handlinger under slaget ved Kamdesh i Afghanistan i oktober 2009, der åtte amerikanske soldater ble drept.http://usnews.nbcnews.com/_news/2013/01/11/16466978-afghan-battle-hero-clinton-romesha-to-receive-medal-of-honor?lite

Romesha ble født inn i en familie med en sterk militær bakgrunn. Han sluttet seg til den amerikanske hæren i september 1999. Bestefaren, Aury Smith var en krigsveteran som kjempet på stranden i Normandie i juni 1944http://www.army.mil/article/95790. Romesha var utstasjonert i Tyskland, Sør-Korea og Kosovo før han meldte seg frivillig til Operation Iraqi Freedom. I mai 2009 ble Romesha sendt til Afghanistan, og ble utplassert i Nuristan-provinsen, øst i Afghanistan. Basen han var stasjonert ved var regelmessig under angrep fra Taliban. Da flere hundre opprørere angrep basen i oktober 2009, ble Romesha kreditert for å ha vært med på å slå ned angrepet, beordre flystøtte og hjelpe sårede medsoldater i trygghet med fare for sitt eget liv. 

Den 11. februar 2013 mottok Romesha USAs høyeste militære utmerkelse, Medal of Honor, fra president Barack Obama under en seremoni i Det hvite hus. Romesha er den fjerde levende Medal of Honor-mottaker fra krigen i Afghanistan, etter Salvatore Giunta, Leroy Petry og Dakota Meyer. Han er den ellevte amerikanske soldaten som har mottatt Medal of Honor i løpet av krigen mot terrorisme.http://www.stripes.com/news/us/fourth-living-veteran-of-afghanistan-war-to-receive-medal-of-honor-1.203542 

Romesha forlot militæret i 2011 for å tilbringe mer tid sammen med familien. 

 Referanser 

 Kilder 
 http://www.army.mil/medalofhonor/romesha/profile.html
 https://archive.today/20130216102844/http://www.koaa.com/news/remembering-valor-in-action-ft-carson-soldier-set-to-receive-medal-of-honor/
 http://www.army.mil/article/94182
 https://archive.today/20130412034207/http://www.wdaz.com/event/article/id/16461/
 http://broadwayworld.com/article/Photo-Flash-SPIDER-MAN-Cast-Welcomes-Staff-Sergeant-Clinton-L-Romesha-20130220
 http://www.army.mil/article/96037/

Kategori:Soldater i U.S. Army
Kategori:Medal of Honor
Kategori:Bronze Star
Kategori:Personer fra Modoc County i California